MEMO

# CDG ÜPP ja CDG kohtumise ettevalmistav kohtumine Copa Cogecaga

**Aeg ja koht: 14. oktoober 2019, Brüssel**

**Osaleja ja memo koostaja: Meeli Lindsaar**

Olulisemad teemad kahelt kohtumiselt:

## Bioloogilise mitmekesisuse strateegia 2030

Läbirääkimisi peetakse keskkonna nõukogu töögrupis. Strateegia näol on tegemist ühe osaga Green Dealist. Novembri keskel peaks olema valmis töödokument. Kui detailne see tuleb, ei ole veel teada, aga kuna ajasurve on suur, siis dokument jääb pigem üldisemaks. Siiski mingid eesmärgid siiski tulevad. Dokumenti ei soovitud konkreetselt uue ÜPPga siduda, sest praeguse ÜPP senised mitmekesistamise meetmed ei ole olnud väga atraktiivsed.

Koordinatsioonigrupis huvigruppidega tehti ettepanek pakkuda välja nö targad eesmärgid, mis on ajaliselt piiritletud, saavutatavad ja numbriliselt mõõdetavad. Strateegia keskendub nii mahe kui tavapõllumajandusele. Üheks läbivaks teemaks on põllukultuuri indeks (*farmeling index*). Üheks alternatiiviks on juba olemas olevat kasutada lindude indeksi (*bird index*), mida ÜPP raames DGAgri juba kasutab. sest see on mõõdetav, kuid mitte väga hea tööriist. Linnu indeks on aastaid näidanud pigem langevat trendi, kuigi viimased aastad on see olnud stabiilne. Põllukultuuri indeksi eesmärk 2050.a võiks olla liikide suurenemine 50%, aastas peaks kasv olema 5%, see teeb 5-8 liiki. Strateegia peaks sisaldama rohkem valikuid, vabatahtlikke meetmeid, mida põllumehed saaks valida. Strateegia osakaal tahetakse siduda %-ga eco-skeemist (pakutakse 20%) või põllumajandus-keskkonnast. DGEnvi on lubanud anda rohkem aega.

Kohapeal leiti, et põllumeestele peaksid bioloogilise mitmekesistamise puhul:

* meetmed olema vabatahtlikud ning neile peaksid jääma võimalused meetmeid ise välja töötada ehk peaks säilima paindlikus;
* tagatama hea ja õiglane nõustamine promotsioonid põllumehelt- põllumehele;
* koostöö ja sotsiaalne „leping“, mis aitab eesmärke ellu viia.

Üldiselt leiti, et proaktiivsus on igati õige. Leiti ka, et kui ÜPP-d arutatakse aastaid, samas kui Green Dealiga on nii lühike ajasurve. Keskkonnateenused nt veinisektoris on juba mindud kaugemale kui regulatsioonid ja ühistud on ärgitatud tegema tegusid rohkem. Uued eesmärgid ei peaks lõhkuma olemasolevaid praktikaid.

## Põllumajandusmaa haldamine

DGFisma[[1]](#footnote-1): kriisiaegadel sai põllumajandusmaast väärtuslik kapitali paigutus, mis kergitas hoogsalt hindu. Iga aastal kaotab põllumajandus Berliinisuuruse ala muudele sektoritele. Prognoosi kohaselt läheb aastatel 2000 - 2050 a kuni 300 mln ha põllumaad muuks kasutuseks. Peaaegu on 7 LR olemas maa müüki reguleeriv seadus. 2013. a sai hoo sisse uued seadused eelkõige Ida- ja Kesk-Euroopa riikides. Õigusliku piirandu seab aluslepingu art 63, mis sätestab kapitali vabaliikumise. KOM on riikide regulatsioone analüüsinud ning leidnud, et mitmed riigisisesed õigusaktid on vastuolus aluslepinguga. DE on alates 2020. a teinud piirangu, et aastas ei tohiks üle 11 000 ha põllumaad minna üle muuks otstarbeks.

Paljude riikide regulatsiooni põhjuseks on maade koondumine suure ettevõtjate või välisfondide kätte. Näitena toodi välja RO kus kolmele suurimale maa valdajale kuulub üle 50 000 ha maad. Ka EL-i teistes riikides on selliseid suuromanikke, kelleks võivad olla USA ja Lähis-Ida fondid. Seda tendentsi on näha ka FR-s ja UK-s ning selle tõttu on maa muutunud kalliks. HU ja LT on õigusaktiga pannud paika maa maksimaalse suuruse, mida üks farm võib omada. LT selgitas, et neil on olemas regulatsioon, mis sätestab küll 500ha limiit, kuid seadus siiski konsolideerumise takistamise eesmärki ei täida, sest läbi mitme erineva ettevõtte võib keegi ikkagi omada rohkem kui 500 ha maad. Pigem on küsimus selles, et kuidas maaga võidakse tulevikus manipuleerida ning kuidas suurendada noortele ligipääsu maale.

Maa suurvaldajate kokku ostmise tõttu on maa mõnes riigis tõusnud 2-4 mõned isegi mitu korda enam. Lisaks mõjutavad sellised suurvaldajad põllumajandustoetuste süsteemi. Komisjoni arvates vajab põllumajandusmaa turg reguleerimist ning ÜPP-s peab olema sätestatud aktsiatega kauplemise (*share deals*) tingimus. Kuigi viimastel aastatel on maa hind pidevalt tõusnud, leiti samas, et maa väärtus võib drastiliselt kukkuda seda kliimamuutustest tingituna. Seepärast peaks ÜPP pöörama tähelepanu kliima meetmetele maa väärtustamisest tulenevalt. Kõlama jäi küsimus, et kas maa müügil saab panna tingimuse, et seda võib kasutada ainult põllumajanduslikul eesmärgil?

Otsest ELi määrust, mis teemat reguleeriks ei ole, sest maa valdamine ja kasutamine on iga LR-i enda pädevus. Samas on osad ÜPP meetmed siiski maaga seonduvalt otseselt või kaudselt mõjutanud. ELi institutsioonidest on maa temaatikaga tegelenud: EP 2017.a aprilli resolutsioon teemal „Põllumajandusmaa koondumise hetkeseis ELis: kuidas soodustada põllumajandustootjate juurdepääsu maale?“[[2]](#footnote-2). Dokument sisaldab 43 ettepanekut, mh ka farmide kontsentreerumine; 2017. a oktoobris analüüsis KOM põllumaa kättesaadavust põllumehele; Euroopa Liidu Kohus leidis mitme LRi seadustes vastuolu kapitali vaba liikumise kohta; DGFisma ja DGAgri ühine seminar 3. juunil 2019. a.

DGFisma kavandab läbi viia veel mitmeid selle teemalisi kohtumisi. Siiski on KOM meelestatud, et probleemiga tuleb tegeleda. Copa-Cogeca korraldab maa küsimuse teemasse kohtumise koos kahe DGga 2020. a, täpne kuupäeva ei ole veel paigas. Soovitakse luua dokument, milles olemas andmed teiste LRde kohta. Oluline on maa esmakasutamine mitte selle omamine.

## Ülemineku reeglid

Kuna juba oli ülemineku aeg oli ja eelmisele ÜPP-le üleminekule, siis ei jää tulemata ka nüüdsel. MAKi teemast räägitakse järgmises TG-s, mis on nov alguses. TG soovitakse pigem keskenduda II ümbrikule, sest selles on muudatused suuremad. On teada, et EP parteid soovivad ülemineku määrust arutada sarnaselt omnibussi määrusega, mis tooks kaasa viidete rägastiku. Copa-Cogeca toetab üleminekul pigem samade reeglite jätkamist koos uue eelarvega ning mitte minna muudatuste teele. Kuigi KOM on oma välja ütlemistes väljendanud, et üleminekuks vajatakse 1 lisa aastat, siis tegelikkuses on 1 aasta väga optimistlikult arvatud ning koridorides räägitakse kahest või isegi kolmest aastast.

## ÜPP roheline arhitektuur ja Strateegiakava

Kolm läbivat teemat: majandus, keskkond ja sotsiaalsed küsimused. Copa-Cogeca poolt tegid ettekanded AT ja DK. DK rääkis majandusest, kuidas erinevate suunitlustega meetmeteid teostada ning kuidas kolme põhiteema vahel leida tasakaal. Lisaks rääkis DK väetiste ja pestitsiidide kasutamisest ja uutest tehnoloogiatest. AT ettekanne põhines konkreetsetel meetmete analüüsil, kuidas anda edasi teadmisi ning digitaliseerimise võimalused maapiirkondades.

DGAgri tutvustas peamiseid eesmärke ja ootusi ÜPP reformist. Kõige aluseks on strateegiaplaan. AT jõudis eesistumise lõpus eduraportini koos heade ettepanekutega. KOM on mures keskkonna eesmärkide täitmisega, sest hetkel olevad läbirääkimised ei ole nii ambitsioonikad. Paljud LR ei soovi eco-skeemi kohustuslikkust, KOM sellest siiski ei tagane. Rohelisse arhitektuuri on palju panustatud, eesmärke on sektorile selgitatud. Senini kardetakse, et roheline arhitektuur ei ole piisavalt paindlik ja et see pole subsidiaarsuse põhimõtetega kooskõlas. Kuna kardetakse fondide kaotamist, siis see tekitab hirme. 30% printsiip on KOM-le oluline, kuid siiani ei teata lõplikku %. Mõned LRd sooivad II sammast muuta täiesti keskkonnapõhiseks, kuid KOM seda ette ei kujuta. Keskkonna teema on oluline ja saab aina tähtsamaks EP ja ka rahvuslike parlamentide valimistel. Horisontaalse määruses art 35 rakendamine on LR keeruline, küsitav on kui palju projekte ja mis rahastus? ÜTK osas võib öelda, et see on juba peaaegu stabiilne tekst, vaid 7 LR on teist meelt leidis, et pooleli on veel arutelud kriisijuhtimise, kaubandussõdade ja veini märgistamise osad. FI tutvustas Põllumajanduse nõukogus state of playd ja märkis teemad mille osas on läbirääkimised võimalik lõpetada, kui MFF läbirääkimised on läbi saanud. MFF osas soovitakse diil saada nov. ja dets. Selle aasta viimasel Ülemnõukogu istungil loodetakse jõuda üldise lähenemiseni.

EPs on situatsioon veelgi ebamäärasem. ComAgri ja ComEnvi hääletasid aprillis teatud tingimustega oma raporteid ja nüüd on EP-l kaks dokumenti kuid edasi soovitakse siiski ühe raportiga minna. Novembris planeeritakse leida poliitiline kompromiss. Peale läbirääkimisi tuleb nähtavasti minna ettepanekutega komisjonidesse tagasi.

## Põllumeeste tulevik (Farmers of the future)

DGAgri uus projekt. Selleks tehti ka uuring (ei leidnud uuringut). Ettepanek oli siduda kolm põhiküsimust: majanduslik, keskkonna ja sotsiaalne vaade. Küsimus peaks olema põllumehe tulevikust.

[oailomariamosca@gmail.com](mailto:oailomariamosca@gmail.com) – tegi ülevaate kuidas vähendada pestitsiidide kasutamist 50%. Esmalt on vaja tõsta teadlikkust ja jagada oma teadmisi. Loodi koostöö grupp ja töötati eraldi muldade jaoks lahendusi. Mahe tootmise kohta ütles ettekande tegija, et on suur kahtlus kui mahe ikka on imporditud mahetoode. Hinnamõjutust on tunda, nt enne oli maheriis 3x kallim tavaviisil toodetud riisist, kuid nüüd tänu impordile on hinnavahe 2-kordne.

## Järgmise Komisjoni prioriteedid

Komisjoni tegevuse aluseks on Ursula von der Leyen’i prioriteedid. Põllumajanduses on kõige tähtsamaks Euroopa roheline kokkulepe (*Green Deal*), sellel põhineb ka *mission letter*[[3]](#footnote-3)uuele volinikule. Ursula von der Leyen teeb volinikule ülesande tagada põllumajandussektori jätkusuutlikkus täita oma püsivad kohustused, toetades samal ajal kliimamuutustega kohanemist, demograafiat ja üleminekut uutele tehnoloogiatele. Põllumajandusvolinik hakkab töötama Euroopa *Grean Deal*i asepresidendi juhendamisel ning juhtima DGAgrit. *Mission Letter*is soovitab Euroopa Komisjoni president volinikul keskenduda tervislikumale ja säästvamale toidu tootmisele ning esitab 7 eesmärki:

1. Lõpetada kiirelt kaasaegse ja lihtsustatud ÜPP 2020+ läbirääkimised. Lõpptekst peab olema piisavalt ambitsioonikas ja täitma toiduga kindlustatuse ning keskkonna – ja kliima eesmärke. See peaks stimuleerima digitaaltehnoloogia kasutuselevõttu, keskenduma sektori konkurentsivõime püsimise tugevdamisele, tagamaa õiglane sissetuleku ja toetused noortele põllumeestele.
2. Seejärel tuleb keskenduma uue ÜPP täielikule rakendamisele, tehes koostööd LR-dega nende strateegiakavade väljatöötamisel, et leida tasakaal riigisiseste ja kogu ELi hõlmavate eesmärkide vahel. Erilist tähelepanu tuleb pöörata keskkonna ja kliimaga seotud eesmärkide, kriteeriumidele ja nõuete täitmisele.
3. Panustada uue säästva arengu strateegiale ja töötada välja põllumajanduse ja toidusektori vaates alameede “*From farm to fork*”. Eesmärk on parandada toidu jätkusuutlikku tootmist sh mahetootmist kogu toiduahela ulatuses.
4. pestitsiidide, väetiste ja kemikaalide kasutamise vähendamine aitab tagada nullreostuse ambitsiooni eesmärke põllumajanduses ja toidutootmisel ning aitab kaasa kliima-, keskkonna- ja bioloogilise mitmekesisuse eesmärkide saavutamisele.
5. Tugevdada geograafiliste tähiste (sertifitseerimise) süsteemi, mis tagab EL-i toidu kõrge kvaliteedi ja standardid ning säilitab kultuurilise, gastronoomilise, kohaliku pärandi ja autentsuses kogu maailmas.
6. Töötada välja uus pikaajaline visiooni maapiirkondadele, tehes tihedat koostööd Komisjoni demokraatia ja demograafia asepresidendiga. Volinik peab tagama, et maapiirkondi käsitletakse uue ÜPP rakendamiseks välja töötatud riiklikes strateegiakavades.
7. EL kui maailma suurim toidu importija ja eksportija peab propageerima Euroopa toidu kvaliteedi ja standardeid terves maailmas.

Töögrupis ja Copa-Cogeca ettevalmistaval kohtumisel avaldati „*From farm to fork*“ teemal arvamust järgmiselt:

* Aina rohkem põllumehi töötab mujal kui põllumajanduse tegevustes.
* Oluline on tagada võrdsed konkurentsitingimused ja õiglased reeglid, seejuures õiglane 3ndate riikide importijatega.
* Jätkusuutlikkuse tagamiseks peab olema tasakaal kolme samba vahel.
* Oluline on tagada uute tehnoloogiate suurem kättesaadavus.
* Kuidas ringmajanduse lähenemine suhestub lineaarse „farmist kahvlisse“ lähenemisega?
* Peavad säilima meetmed maapiirkondadele ja äärealadele.
* Tähelepanu rohkem loomade heaolule, meetmed tuleb sisse viia ka strateegiakavadesse.
* Intensiivne põllumajandus tuleks defineerida.
* Tuleks takistada toodete importimist riikidest, kus loomi ei kasvatata korrektselt.
* Kvaliteediskeemidesse ja märgistusel võiks rohkem käsitleda loomade heaoluga.
* Tagada põllumajandustöötajatele võrdsed töötingimused.
* E-Rasmus noortele põllumeestele ehk EL-i ülene koostöövõrgustik.
* Soovitakse et ÜPP oleks avatud kõikidele sektoritele, kes on põllumajandusega ühenduses sh tehnoloogia ettevõtjatele, tööstustele jt
* *Agroforestry* on oluline osa „*Grean Deali*“ eesmärkide täitmisel, kuid mitmed LRd soovivad strateegiakavast metsanduse välja, et mitte liigselt komisjonile raporteerida.
* Piima pulbriladustamise meede ei ole kõige õigem meede kriisi leevendamiseks. Peavad olema õigemad meetmed ja eelnevad tegevused, mis väldivad üle tootmist.

## Töögrupi juhi ja asejuhtide valimine

Töögrupi juht ja asejuhid valiti tagasi. Poolt hääletasid kõik organisatsioonide esindajad välja arvatud FoodDrinkEurope, kes jäi hääletustel erapooletuks.

1. Finantsstabiilsuse, finantsteenuste ja kapitaliturgude liidu direktoraat [↑](#footnote-ref-1)
2. <http://www.europarl.europa.eu/doceo/document/TA-8-2017-0197_ET.html> [↑](#footnote-ref-2)
3. <https://ec.europa.eu/commission/sites/beta-political/files/mission-letter-janusz-wojciechowski_en.pdf> [↑](#footnote-ref-3)